RESEP: Heerlike seekospaella | Netwerk24
Deur Junaid Leverzencie 22 Augustus 2019 14:51
In VIA (DStv-kanaal 147) se kosprogram Heerlik halaal kook en kuier die susters Gadija Gamieldien en Mymoena Bey by vriende om die kosjuwele van die halaalkombuis te verken – en hulle wil hê niehalaal-eters moet saamsmul. Dié resep is halaal-vriendelik, maar kan deur almal geniet word.
In dié episode: Junaid Leverzencie is ’n skoolhoof met ’n liefde vir hengel, maar wat ewe veel genot agter die kospotte ervaar. Gadija en Mymoena leer hoe om sy geurige seekospaella te maak.
1 pak steurgarnale
2 porsies skelvis, in blokkies gesny
½ pak gedopte mossels
1 groen, geel en rooi soetrissie
gemaalde, droë brandrissies
1. Braai die uie in die olyfolie en knoffelbotter tot sag.
2. Voeg die soetrissies by en braai vir ’n verdere 5 minute.
3. Sorteer die gemengde seekos sodat die tjokka, vis, seekat, mossels en krapstokkies afsonderlik van mekaar is.
4. Voeg die tjokka, seekat en vis by die soetrissies, smoor vir 5 minute en meng vars knoffel by die mengsel in.
5. Voeg ’n ½ teelepel elk van die paprika, seekosspeserye, komyn, gemaalde brandrissies, rysspeserye, peper en sout by.
6. Meng nou die skelvis en garnale by en prut vir 5 minute (voeg water by indien nodig).
7. In ’n aparte pot, kook die basmatirys tot deels gaar en verlaag die hitte.
8. Voeg nou die pakkie gedopte mossels en krapstokkies by die rys, asook nog van die seekos-speserye.
9. Prut vir 10 tot 15 minute totdat die rys sag is.
10. Meng die rys by die res van die seekos in en strooi met vars koljander.
Mossels en romerige knoffelsous
½ rooi en wit ui
½ pakkie sampioensop
½ pakkie knoffel-en-kruie-aartappelgebak
1. Smoor die uie en soetrissies en voeg dan die vars opgekapte knoffel by.
2. Meng die pakkies sampioensop en aartappelgebak met ’n koppie melk tot romerig.
3. Voeg die mengsel by die uie, peper en knoffel.
4. Draai die hitte laer en voeg die room en ’n ½ koppie melk by.
5. Prut vir 5 minute.
6. Voeg die mossels by en prut vir ’n verdere 5 tot 7 minute.
7. Strooi ’n bietjie vars koljander bo-op die gereg en bedien.
Meer oor: Via | Resep | Heerlik Halaal